google/wiki40b huggingface dataset:
Andreas Bloch

Liv og arbeid

Bloch hadde militær familiebakgrunn som sønn av offiseren og tegneren Jens Peter Blankenborg Bloch. Gården Hellerud der Bloch ble født, var i hans slekt i tidsrommet 1762–1878.
Bloch fikk sin første malerutdannelse på Knud Bergsliens malerskole i Kristiania i 1878–79, og studerte deretter i Düsseldorf i 1880–81. Hans kunstneriske virksomhet var i hovedsak konsentrert om portrettmaleri og historiemaleri. Blochs muligens mest prestisjetunge oppdrag var kroningsmaleriet fra kong Haakons og dronning Mauds kroning i 1906. Han var i mange år illustratør i Folkebladet og han illustrerte en rekke bøker, ofte med emner fra norsk historie. Han var også en meget benyttet karikaturtegner i vittighetsblader som Krydseren, Vikingen, Tyrihans og Korsaren, og han var en flittig postkorttegner.
Bloch levde i en tid da militærmaleriet var en populær og avholdt sjanger innen europeisk maleri. Dette gjaldt militære begivenheter i samtiden, men det gjaldt også innenfor historiemaleriet. Allikevel ble Bloch stående forholdsvis isolert i Norge. Dette kan skyldes at en av historiemaleriets oppgaver dengang var å styrke nasjonalfølelsen. I Norge var de siste århundrenes militærhistorie dårlig egnet i så måte. Dette var jo vår felles historie med Danmark, og det nasjonale syntes derfor bedre å bli manifestert i bonderomantikk eller i historiemalerier fra vikingtid og middelalder.
Det kan ikke være tvil om at Bloch oppfattet seg selv ikke bare som kunstmaler og illustratør, men også som ekspert på uniformer, såvel historiske som samtidige. Det er ikke funnet noen notater fra Bloch, men Forsvarsmuseet i Oslo har et betydelig materiale med tegninger og skisser. Dette inkluderer skisser med notater, avtegninger av approbasjonstegninger fra København o.l., som viser at Bloch foretok selvstendige uniformshistoriske studier. Da Postvesenet skulle uniformeres, tegnet Bloch utkast til nye uniformer. Det samme gjaldt da Skogvesenet i 1900 fikk uniformer. Han har også tegnet flere byvåpen, blant annet for Horten og Ålesund, i datidens lite heraldiske stil. Bloch var også kostymetegner ved Christiania Theater, og senere ved Nationaltheatret.
Boken Syv-aars-krigen for 17. mai 1807–1814 skrevet av oberst Henrik Angell, er et av de mest kjente verk Boch har illustrert. Mange detaljspørsmål står i dag uløste. Vi vet blant annet intet om i hvilken utstrekning Bloch brukte kilder som vi i dag ikke kjenner til. Rakk han for eksempel å snakke med noen av dem som deltok i krigen 1807-1814? Som illustratør av historiske verk er Bloch en av de mest betydelige vi har hatt. Selv om han ikke er blant våre mest berømte kunstnere, har han ved sin virksomhet vært en av dem som sterkest har preget folks visuelle oppfatning av vår historie, og særlig vår historie i årene 1807 til 1814.
Bloch ligger begravet ved Skedsmo kirke.
Orphnidius

Levevis

Slekten har trolig et underjordisk levesett i likhet med de fleste andre Orphninae.

Utbredelse

Arten er utbredt på Madagaskar.
Golden Gala 2018

Golden Gala 2018 var et friidrettsstevne som ble arrangert på Olympiastadion i Roma i Italia 31. mai 2018. Stevnet var det fjerde av 14 stevner i Diamond League 2018. Golden Gala har vært arrangert siden 1980.
Päronsoda

Päronsoda er en norsk musikkduo som spiller en blanding av hiphop, jazz og sval techno. Gruppen består av Marius Våreid og Espen Enger, begge fra Kongsvinger.
Gruppen ble etablert midt på 1990-tallet, under navnet Frydenstund, senere kalt Phileas Fog, og fra 1998 Päronsoda. De har gitt ut tre plater, den første under navnet Phileas Fog: The Lost Adventures of Princess Summer Fall Winter Spring (1997, som Phileas Fog), A Nightclub in Tunisia (1998) og 2 (2002). Alle platene er utgitt på C+C Records.
De vant Spellemannprisen 1998 i klassen dance for A Nightclub In Tunisia.
Xing'an (Hegang)

Xing'an (Xīng'ān Qū 兴安区) er et bydistrikt i byprefekturet Hegang i provinsen Heilongjiang i Folkerepublikken Kina med et areal på 27 km² und 150 000 innbyggere.

Samferdsel

Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
NTNU i Ålesund

Ledelse

NTNUs organisering er hjemlet i universitets- og høyskoleloven. Det øverste organet er styret. Rektor rapporterer til styret og er styrets sekretær. 
Gunnar Bovim har vært NTNUs rektor siden 2013. Svein Richard Brandtzæg er styreleder fra 1. januar 2014.
Etter fusjonen beholdt NTNU i Ålesund en stedlig leder med stillingsbenevnelse viserektor. Viserektor har samlet ansvar for faglig og administrativ virksomhet, og inngår i rektors ledergruppe. Annik Magerholm Fet er ansatt som ny viserektor, og tiltrådte i januar 2017. Hun kommer fra stillingen som Direktør for NTNU Bærekraft.

Organisasjon i 2016

2016 var et overgangsår når det gjaldt NTNUs ledelse. 24. november 2015 møttes NTNUs nye styre for første gang. Det var da utvidet med ett styremedlem fra hver av de tre fusjonerende høgskolene, og en ekstern representant utpekt av Kunnskapsdepartementet. Denne representanten er også fra Høgskolen i Ålesund. Dette styret skal bare sitte frem til 31. juli 2017. Da blir det nytt valg, og tallet på representanter skal tilbake til elleve.
Tidligere rektor ved Høgskolen i Ålesund, Marianne Synnes, er viserektor fra 1. januar 2016. Hun ønsket ikke å fortsette i stillingen, som derfor ble utlyst på nytt.

Studier og nyskaping

Studiene ved Høgskolen i Ålesund videreføres i NTNU i Ålesund, i overgangsåret 2016 uten vesentlige endringer.
NTNU i Ålesund har gjennom mange år hatt fokus på samarbeid med næringslivet. Studentene kan skrive bachelor- og masteroppgaver i samarbeid med bedrifter og delta i forskningsprosjekter. Helsesektoren og aktører innenfor maritime og marine områder er viktige samarbeidspartnere. 
Studentene har mulighet til å delta i ulike arrangementer som legger vekt på innovasjon. Et eksempel er Innovasjonsforum, en uformell møteplass mellom studenter, akademia, gründere og virkemiddelapparatet.
Enkelte av studieprogrammene har innovasjon som uttalt mål. Et av disse, er det treårige bachelorprogrammet Biomarin innovasjon.

Forskning

Forskningen innen krevende maritime operasjoner er organisert i enheten Marine Operations in Virtual Environments (MOVE). MOVE har fem laboratorier: Maritimt simulatorsenter; Ship Lab; Mechatronics Lab; Machinery Systems Lab og Human Factors Lab.
Avdeling for maritim teknologi og operasjoner er forskningspartner i Smart Maritime, et senter for forskningsdrevet innovasjon.
Samarbeid med næringslivet, spesielt Den maritime klyngen på Møre, er viktig for forskningen ved NTNU i Ålesund.
7. juni-medaljen

Utforming

Advers er prydet av eikeløv med et bånd som bærer inskripsjonen «HAFRSFJORD • 872 •», «EIDSVOLD • 1814 •» og «KRISTIANIA • 1905 •». Motivet er omkranset av inskripsjonen «NORGES • UAFHÆNGIGHED • GJENNEMFØRT *». Medaljens revers viser et kjede av sammenknyttede hender omkring inskripsjonen «TIL MINDE OM / 7DE JUNI / 1905» under et felt der mottakerens navn var inngravert. 7. juni-medaljen ble preget i forgylt sølv. Medaljen var opphengt i et bånd i flaggets farger, rødt med midtstriper i hvitt, blått og hvitt.
Medaljen ble utført av myntgravør Ivar Throndsen etter tegninger av kunstnerne Eilif Petersen (forsiden) og Gerhard Munthe (baksiden).
Motivene i medaljen ble også benyttet i to minnemynter (2 kroner) utgitt i 1906.
Maren Iversen

Idrettskarriere

Iversen deltok i apparatturn (nivå 2) under Special Olympics 2015 i Los Angeles, der hun vant skranke. I tillegg kom hun på fjerdeplass i hopp og femteplass i bom, frittstående og i mangekampen sammenlagt. Etter dette ble hun utnevnt til æresmedlem av Stabekk Turnforening. 
Hun deltok i rytmisk gymnastikk (nivå 1) under Special Olympics 2019 i Abu Dhabi. Der vant hun vimpel og ring, og med femteplass i ball og sjetteplass i tau kom hun på fjerdeplass i mangekampen sammenlagt.
Nymphalis

Utseende

Ganske store (vingespenn gjerne 60-70 millimeter), rødlige eller svarte sommerfugler med brede vinger.

Levevis

Disse sommerfuglene er gode flyvere, som gjerne besøker blomster. Larvene lever på ulike løvtrær. De piggete larvene lever gjerne selskapelig, og lager løse silkespinn der de oppholder seg når de ikke er ute og spiser. Piggene ser ut til å beskytte dem mot de fleste rovdyr, derimot er de ofte svært utsatte for snyltevepser som legger egg på dem. De overvintrer som voksne sommerfugler, i barksprekker, hule trær, uthus og andre lite frostutsatte steder.

Utbredelse

Slekten er utbredt i Holarktis.
Ramseeventyr

Ramseeventyr er betegnelsen på eventyr der fortellinga bygges opp ved en lang rekke korte episoder, og der de forutgående episodene gjentas hver gang, slik at eventyret mot slutten får preg av regle. «Pannekaka» er vel det mest kjente eksemplet på et ramseeventyr. Et annet kjent ramseeventyr er «Kjetta som var så fæl til å ete».
Det er registrert 14 ulike ramseeventyr i norsk tradisjon, i til sammen 144 varianter. Det mest utbredte er «Geita som ikke ville hjem om kvelden», som hos Asbjørnsen og Moe heter «Hårslå, som aldri ville hjem gå». Det er kjent i 53 varianter fra ulike landsdeler.
Raide

Raide er et pseudonym som blir benyttet av en norsk graffitikunstner (writere) i Oslo.
Raide startet sin graffitikarriere i 1985 og var grunnleggeren av nettverket United Taggers, som senere ble til den mindre og tettere organiserte gruppen Crime Empire. Han var en av de mest aktive da hiphop kom til Norge tidlig på 80-tallet, og fungerte som en lederskikkelse og strateg for det norske graffitimiljøet. Raide har jobbet med kunstnerkollektivet Baktruppen. Han har også utgitt jubileumsnummer for graffiti/hiphop-magasinet FatCap.
Muhamed Konjić

Biografi

Konjic startet sin karriere i Tuzla, og har senere spilt for mange forskjellige klubber. Først var han en sesong i Belisce, mens han fra august 1993 og fram til sommeren 1996 spilte for Zagreb. Hans neste proffopphold ble i sveitsiske FC Zürich, deretter var han to sesonger i Monaco. I januar 1999 kjøpte Coventry City Konjic for £2 000 000. Han debuterte i Premier League den 6. februar 1999 mot Tottenham Hotspur i en kamp som endte 0-0. Totalt ble det over 130 ligakamper i Coventry før han i mai 2004 gikk gratis til Derby County. Han debuterte for denne klubben den 11. september 2004 i en ligakamp mot Reading. Den siste delen av hans karriere var han mye plaget av skader, og hans eneste obligatoriske kamp for Derby County i 2005/06 sesongen var en kamp mot Grimsby Town i den engelske ligacupen den 24. august 2005.
Mo Konjic ble enig med Derby om å avslutte kontrakten den 17. april 2006, og han bestemte seg deretter for å legge opp som fotballspiller for å satse på en videre trenerkarriere.
Emerson Orlando de Melo

Karriere

Emerson Orlando de Melo startet sin profesjonelle karriere i Bahia. Han har også spilt for Vitória, Grêmio, Guarani og Tokyo Verdy.
Italias Grand Prix 2008

Rapport

Sebastian Vettel vant et helt fantastisk løp for Toro Rosso. Vettel demonstrerte sitt enorme talent og leverte en helt utrolig prestasjon i vanskelige forhold på Monza i dag. Vettel, som i kvalifiseringen på lørdag også ble tidenes yngste i pole position, fulgte opp med denne fullstendige uventede seieren og ble tidenes yngste seierherre i Formel 1. Seieren var også Vettels første pallplassering i Formel 1.
Han kjørte et løp som hadde vært Michael Schumacher verdig. Han gjorde ingen merkbare feil og holdt Heikki Kovalainens mye raskere McLaren bak seg fra start og helt til mållinjen.
Sebastian har med dette også levert Scuderia Toro Rosso's første seier noensinne, laget med under 200 ansatte som før 2006 het Minardi som sjelden fikk poeng i løp. Toro Rosso eies i dag av Red Bull. Robert Kubica utnyttet en stor mengde bensin og et godt timet pitstop for å ende på 3.-plass i et løp der han ikke fikk vist seg mye frem. Bak ham kom Alonso inn til en solid 4.-plass etter å ha vært bare den andre til å våge seg ut på intermediate dekk.
Mot slutten av løpet fikk vi potensielt en spennende kamp om femteplassen mellom Heidfeld, Massa og Hamilton bak ham igjen, men ingen fant farten til å kjøre forbi og resultatet forble det samme med Heidfeld foran Massa og Hamilton på en syvende.
Felipe Massa lå ann til å gjøre stor skade på Lewis Hamiltons VM-ledelse, men et overraskende tidlig stopp gjorde slutt på spekulasjoner om hans eventuelle seier. Massa kjørte et relativt anonymt løp og endte opp der han startet på en sjetteplass. Lewis Hamilton kjørte til tider svært fort og var i store deler av løpet på vei mot en eventuell seier. McLaren satte ham opp på en 1-stopp strategi, og da han stoppet var han kun et sekund bak løpsleder Vettel. Dessverre ble løpet hans ødelagt da han måtte stoppe en ekstra gang for å få på intermediate dekk, og han endte opp bak Massa til slutt.
Mark Webber plukket opp 8.-plass for Red Bull, mens Kimi Räikkönen på 9.-plass var ganske anonym mesteparten av løpet. Merkelig nok satte han en løpets raskeste tider helt mot slutten av løpet, da han var nesten 2 sekunder raskere enn de andre på banen.
Begge Toyotaene lå ann til solide plasser, men fikk løpet ødelagt da de måtte stoppe for å sette på andre dekk. Ellers var en god del kutting av sjikaner, et par snurringer men imponerende nok ingen safety car eller store ulykker.
Sebastien Bourdais var løpets store taper da hans Toro Rosso stoppet under starten, og han begynte løpet en runde bak alle andre.
Halmstad slott

Historie

På plassen hvor slottet nå befinner seg lå det en gård som i 1595 ble kjøpt med tanke på å bygge en residens til kong Christian IV når han besøkte Halmstad. Samtidig skulle bygningen fungere som embedsbolig for lensmannen Poul Huitfeldt.  
I 1609 begynte ombyggingen av gården til slott, og ni tilgrensende tomter ble innkøpt. Byggeleder og arkitekt var den nederlandsk-danske Hans van Steenwinckel den eldre, som i 1601 døde, mitt under byggingen. Han ble begravet i St. Nikolai kirke, og hans elev byggmester Willum Cornelissen overtok byggearbeidet. 
Renoveringen av den opprinnelige delen ble påbegynt i 1610, og man gikk samtidig i gang med den sydlige lengen. Portfløyen i nord og den østlige lengen ved Nissan ble oppført 1614-15. I de påfølgende år ble slottet innredet, og i 1618 skal den sydlige delen ha stått helt ferdig. 
Christian IV har i dansk arkitekturhistorie gitt navn til en byggestil som kalles Christian IV-renessanse, og det er i denne tradisjon som Halmstad slott hører hjemme. Det ble bygget til fornøyelser og avkopling, og er som sånn mere beslektet med datidens danske landslott enn med de store, praktfulle slottsanleggene.  
Med freden i Brømsebro i august 1645, og senere med freden i Roskilde i 1658 gikk Halland over til Sverige. Slottet ble deretter bolig for den første svenske landshøvdingen Bengt Christoffersson Lilliehöök, og samtidig residens for den svenske regjeringen ved besøk i Halmstad.

Kongelige besøk

Den siste delbetalingen fra freden i Knærød, for å få tilbake festningen Älvsborg fra Danmark, skal ha foregått her i januar 1619. 25. februar til 3. mars samme år, ble det vennskapelige forholdet stadfestet mellom landene, når Christian IV og Gustav II Adolf hadde forhandlinger på slottet hvor de samtidig moret seg kongelig, spiste, drakk og danset. På den tiden omfattet et kongelig taffel fire omganger med 20 retter i hver omgang samt 25 skålhilsner, hvor glassene skulle tømmes.  
Andre monarker som har besøkt slottet er dronning Christina som overnattet her i 1654 på vei til Roma. Karl XI holdt riksdag her i 1678, og slottet er siden blitt besøkt av flere svenske konger. Ved Halmstads 700-årsjubileum i 2007, ønsket Halmstad som tidligere dansk kjøpstad, å se dronning Margrethe tilstede, men denne hadde ikke tid. Det nåværende svenske kongeparet deltok i festlighetene.
Peppermint Twist

Svensk versjon

Krista har skrevet en svensk tekst. Den svenske tittelen er identisk med originaltittelen.

I populærkulturen

Innspillingen med Joey Dee and the Starliters var med i filmen Siste natt med gjengen (American Graffiti, 1973).
Sangen inspirerte også til en newzealandsk TV-serie hvor handlingen utspilte seg i 1960-årenes New Zealand. Den ble vist på TVNZ 1987-1988.
Kaushambi (distrikt)

Demografi

Ved folketellingen i 2011 var det 1 596 909 innbyggere i distriktet, mot 1 293 154 i 2001. Den urbane befolkningen utgjør 7,79 % av befolkningen.
Barn i alderen 0 til 6 år utgjorde 16,50 % i 2011 mot 20,53 % i 2001. Antallet jenter i den alderen per tusen gutter er 946 i 2011.
Tepic

Tepic er en kommune og hovedstad i den meksikanske delstaten Nayarit. Innbyggertallet er beregnet til omtrent 300 000. Byen befinner 915 meter over havet. Den ble grunnlagt den 25. juli 1532.
Davenport University

Davenport University er et privat, ikke-kommersielt universitetssystem med hovedkvarter i Dearborn, delstaten Michigan i USA. Det er også to campuser i Grand Rapids, én i Kalamazoo og på femten andre steder i Michigan, samt to campuser i delstaten Indiana.
Det ble grunnlagt 1985.
Studenttallet ved Davenport var i 2006 på i alt 12 617 studenter, med US$ 9 956 i skolepenger. Fagkretsen undervises opp til Mastergrad.
Dublin Bay gasskraftverk

Dublin Bay gasskraftverk, også kjent som Ringsend kraftverk, er et varmekraftverk i County of Dublin i Irland. Anlegget har en installert produksjonskapasitet på 408 MW, fordelt på én kombinasjonsblokk med kogenerasjon. Anlegget ble påbegynt omkring 1995, og stod ferdig i 2002. Brenselkilden er naturgass. Operatør er Synergen.
Skaun Ballklubb

Skaun Ballklubb (stiftet i 1979) er en fotballklubb i Skaun.
Tine (beholder)

En tine (fra latin tina «vinfat»)  er en rund eller oval beholder av tre, vanligvis fremstilt med teknikken sveiping. Beholdere av denne typen kan ikke brukes til flytende væsker.  Ordet «tine» hører hjemme på Østlandet, mens en i andre deler av landet kaller denne type beholdere for laup. Tiner og lauper ble brukt til ulike oppbevarings- og transportformål, særlig til å oppbevare og frakte mat. I dag tjener de stort sett som samleobjekter og pyntegjenstander.
Norske folkemuseer og bygdemuseer har et rikt utvalg tiner og lauper fra hele landet. 

Det norske meierikonsernet TINE har tatt sitt navn etter denne typen beholder og har en stilisert tine i sin logo.
Nathriobrium

Utseende

En middelsstor, avlang, blank, rødbrun trebukk. Antennene er litt lengre enn kroppen. Pronotum er tønneformet, dekkvingene jevnbrede, tilspisset bak, når ikke helt til bakkroppsspissen.

Utbredelse

Arten er utbredt i det sørvestlige USA (Texas).
Kepi

Kepi er en lav eller mellomhøy, sylinderformet, stiv eller halvstiv militær skyggelue. Lua er ofte merket med den militære gradens distinksjoner.

Historikk

Kepien er en mindre, lavere variant av den eldre sjakoen. Forskjellige typer kepier har blitt brukt blant annet under den første slesvigske krigen og den andre slesvigske krigen av den danske hæren, den amerikanske borgerkrigen, av tyske, nasjonalsosialistiske stormtroppavdelinger, fransk politi og Fremmedlegionen (képi blanc). I Norge har kepi vært brukt både som politilue og som militært hodeplagg.

Navn

Ordet kepi kommer fra fransk képi som stammer fra sveitser-tysk Käppi, det vil si «liten lue». Betegnelsen Käppi brukes på tysk og svensk. På engelsk kalles uniformslua kepi, bummer´s cap eller forage cap.
Baryton (strykeinstrument)

Baryton (også bordon, barydon, paridon, pariton av italiensk viola (di) bordone eller bardone) er et gambelignende strykeinstrument fra sent 1600-tall som særlig ble brukt på 1700-tallet.
I tillegg til de vanlige spillestrengene har barytonen resonansstrenger som gir instrumentet en tydelig etterklang. En åpning i halsens bakside gjør at venstre hånds tommel kan slå an resonansstrengene. Leopold Mozart kalte barytonen for «et av de mest sjarmerende instrumenter». Barytonen er på størrelse med en tenor-bass-gambe, og er som den stemt i D G c e a d'.
Baryton ble aldri spesielt vanlig og fikk ingen stor stor utbredelse. I barokktiden ble instrumentet nesten bare brukt i operaer av Attilio Ariosti. Høydpunktet kom mot slutten av 1700, spesielt i Østerrike og de sydtyske områdene. Den mest prominente barytonspilleren var prins Nikolaus I. Joseph Esterházy de Galantha (1714–1790). Ifølge Joseph Haydn, som sto i hans tjeneste, forlangte prinsen regelmessig nye komposisjoner «für die Gamba» og Haydn skrev 176 verk for baryton, deriblant duetter for to barytoner, to kvintetter (barytontrio og to horn), seks oktetter (strykekvartett, baryton, kontrabass, to horn), konserter med trestemmig strykeorkester, og mere til. Karl Friedrich Abel regnes som den siste store barytonsolist på 1700-tallet.
Luigi Tomasini, konsertermester i hoffkapellet som Haydn ledet, skrev 24 barytontrioer på bestilling av prins Nikolaus I. Det er bevart verk av Joseph Burgksteiner (?) og Anton Neumann (1740–1776) , og Andreas Lidl (ca. 1740–1789), cellist i det esterháziske kapellet, publiserte 6 trioer i London (1776), 6 trioer i Paris og ytterligere 6 i London. Sebastian Ludwig Friedel skrev noen upubliserte verk som sannsynligvis er tapt. Tidlig på 1960-tallet ble det oppdaget en serie italienske canzonetti for diverse sangstemmer med barytonakkompagnement signert Vincenzo Hauschka (1766–1840). Disse ble oppført og publisert i årene etter.
Det er blitt skrevet nye verk for baryton etter at instrumentet ble gjenoppdaget på 1900-tallet.
Innspillinger med musikk for baryton gjøres av eksempelvis av The Hauschka Ensemble og Esterhazy Ensemble. Sistnevnte har per januar 2016 gitt ut 30 album med barytonmusikk.
Connecto Bedriftsmegling

Connecto Bedriftsmegling er en bedriftsmegler som bistår eiere av mindre og mellomstore bedrifter med å finne en ny eier eller strategisk partner (bedriftsmegling). Selskapet har sitt kontor i Oslo men er virksom i hele Norge.
Connecto Bedriftsmegling ble etablert i 2004 av Micke Bernakiewicz.
Clammer's dory

En clammer's dory, også betegnet som en nantucket dory eller en mud sled, er en mindre variant av robåten dory. Den ble benyttet til å hente opp muslinger utenfor Nantucket Island og Cape Cod i Massachusetts.
Den klinkbygde båten har et V-formet tverrsnitt med spring mot stevnene. Den er flatbunnet og har en smal bunn som gir plass til bare én roer og fangsten. Doryen skulle være opptil fem meter lang, 1,2 meter bred ved ripen og 0,76 meter bred ved bunnen. Den hadde en dypgang på 0,46 meter.